Waarskynlik het u by hierdie webwerf uitgekom op soek na iemand wat u met 'n taaldiens kan bystaan. Beweeg ondertoe vir meer inligting oor die besondere diens wat u verlang. Indien u nie die inligting wat u verlang op hierdie webwerf vind nie, stuur asseblief vir my u navraag per e-pos.
Omdat ek nie toegang het tot die bronne wat 'n skrywer gebruik het nie, is die skrywer verantwoordelik vir die nagaan van alle bronverwysings in die teks en bronne wat in die bronnelys opgeneem is, indien van toepassing, volgens die bronnelysvereistes van die instelling waarvoor die dokument geskryf word.
Die "Insert Comment"-funksie van MS Word word gebruik om kommentaar te lewer waar problematiese teks voorkom. Dit is die kliênt se verantwoordelikheid om op 'n gepaste wyse op die kommentaar te reageer en saam met my te werk om die probleem effektief te hanteer. Die teks waarop kommentaar gelewer word, is gewoonlik ingegekleur of met 'n teksraampie in die kantlyn verbind, afhangende van die instellings van die kliënt se MS Word-program. Om die kommentaar te lees waar die teks ingekleur is, beweeg die pyltjie van die muis oor die ingekleurde teks - die kommentaar verskyn in 'n raampie. Om die kommentaar uit te vee, regs-klik op die ingekleurde teks en klik op "Delete comment".
Wanneer dringende werk op kort kennisgewing na-ure, oor 'n naweek of op 'n openbare vakansiedag gedoen moet word, is die volgende tariewe van toepassing:
Wanneer die werk afgehandel is, sal u 'n faktuur ontvang waarop u alle inligting wat u vir vereffening van die faktuur benodig, sal vind. U kan dan 'n tjek pos, 'n direkte inbetaling by 'n bank maak of elektronies op die Internet betaal.